﻿ DINAMICA FERTILITĂŢII ÎN REPUBLICA MOLDOVA ŞI ŢĂRILE EX-SOVIETICE DIN REGIUNEA EUROPEANĂ: CONVERGENŢE ŞI DIVERGENŢE OLGA GAGAUZ ECATERINA GRIGORAȘ oul aspect al modelelor de fertilitate presupune că amânarea fertilităţii a apărut ca un determinant al diferenţelor în nivelul N fertilităţii în ţările ex-sovietice din regiunea europeană (Rusia, Belarus, Ucraina, Republica Moldova, Letonia, Lituania şi Estonia). În articol sunt prezentate rezultatele cercetării cu privire la particularităţile tranziţiei fertilităţii în Republica Moldova şi ţările ex-sovietice din regiunea europeană. Prin abordarea transversală şi longitudinală au fost determinate convergenţele şi divergenţele în transformarea modelului de fertilitate, evidenţiaţi factorii care determină gradul de restabilire/creştere a RTF pentru anii calendaristici. Rezultatele indică că profilul fertilităţii s-a modificat foarte mult în toate ţările analizate; se constată deplasarea ratelor specifice de fertilitate de la valori înalte şi vârste tinere la rate scăzute şi vârste mai mari. Un grad ridicat de eterogenitate a fertilităţii în debutul tranziţiei este determinat de tempoul diferit de amânare a naşterilor. Țările Baltice au avansat cel mai mult în trecerea la un model tardiv al fertilităţii, în timp ce în Republica Moldova, Rusia, Ucraina şi Belarus se menţine un model al fertilităţii mai timpuriu. Amânarea fertilităţii a început cu cohortele născute în anii 1970 în Belarus, Rusia, Letonia, Lituania, Estonia, iar în Republica Moldova la cele născute în anii 1980. Restructurarea mai lentă a profilului de fertilitate în Republica Moldova se datorează prevalenţei populaţiei rurale în ansamblul populaţiei, care au un comportament şi un stil de viaţă mai tradiţional. Recuperarea mai intensă a naşterilor amânate (Estonia şi Lituania) se datorează politicilor familiale care facilitează reconcilierea vieţii profesionale cu viaţa de familie. Rusia, Ucraina şi Belarus, în pofida promovării unor politici de stimulare a naşterilor, înregistrează un nivel al fertilităţii mai scăzut (în profil generaţional), ceea ce demonstrează eficienţa redusă a stimulentelor financiare. Cuvinte-cheie: fertilitatea; tranziţia fertilităţii; indicatorii calendaristici şi pe cohorte; profilul de vârstă al fertilităţii; amânarea naşterilor; ţările ex- sovietice; politici familiale. Adresele de contact ale autorilor: Olga Gagauz, Ecaterina Grigoraş, Institutul Naţional de Cercetări Economice, Str. Ion Creangă, nr. 45, Chişinău, Republica Moldova, e-mail: gagauzo@ inbox.ru; egrigoras88@gmail.com. CALITATEA VIEŢII, XXIX, nr. 4, 2018, p. 365–392 366 OLGA GAGAUZ, ECATERINA GRIGORAȘ 2 INTRODUCERE Nivelul de fertilitate este unul dintre factorii principali ai dinamicii populaţiei, ceea ce determină interesul sporit al cercetătorilor faţă de această problematică. Analiza comparativă a evoluţiei fertilităţii în Republica Moldova şi alte ţări – foste republici URSS din regiunea europeană (Rusia, Belarus, Ucraina, Letonia, Lituania şi Estonia) – care au trecut printr-o perioadă de dezvoltare socioeconomică similară, dar apoi, după 1991, au urmat cursuri diferite, ne permite să evidenţiem unele particularităţi în tranziţia fertilităţii, convergenţe şi divergenţe, precum şi corespunderea acestora cu tendinţele generale. În anii 1980, statul sovietic a promovat o politică familială generoasă, având drept scop creşterea fertilităţii, dar aceasta s-a dovedit a fi eficientă doar pe termen scurt. După prăbuşirea Uniunii Sovietice, rata totală de fertilitate (RTF) în toate ţările ex-sovietice a scăzut rapid, acest proces fiind determinat atât de crizele sociale şi economice care au avut loc în anii ʼ90 ai secolului al XX-lea, cât şi de schimbările în sistemul de valori, liberalizarea normelor morale, care au avut un impact important asupra comportamentului matrimonial şi reproductiv al populaţiei. Din perspectiva progresului obţinut de acest grup de ţări în ceea ce priveşte dezvoltarea socioeconomică şi democratică, în Țările Baltice reformele economice şi trecerea de la modelul economic socialist la cel capitalist bazat pe economia de piaţă au avut un succes mai mare, de asemenea a fost obţinut un progres semnificativ în promovarea instituţiilor democratice, pe când în Ucraina şi Republica Moldova rezultatele sunt mai modeste, aceste ţări în continuare se confruntă cu dificultăţi sistemice, iar insuficienţa locurilor de muncă, salariile mici, corupţia şi existenţa zonelor de conflict au dus la emigrarea masivă a populaţiei fie în căutarea unui loc de muncă, fie pentru stabilirea cu traiul permanent în alte ţări cu un nivel de viaţă mai înalt. Rusia şi Belarus se află separat în acest grup de ţări, evidenţiindu-se printr-o situaţie mai stabilă în ceea ce priveşte dezvoltarea socioeconomică, dar cu un potenţial redus în promovarea instituţiilor democratice, rolul principal al statului în sectorul economic, în special în Belarus. În pofida faptului că Rusia intră în topul ţărilor după volumul PIB per capita, gradul înalt de inegalitate socială plasează multe familii cu copii, preponderent din oraşe mici şi din mediul rural, în categoria social vulnerabilă, circa 20% din populaţie suferă de sărăcie. O pondere relativ înaltă a populaţiei în vârsta aptă de muncă din Ucraina, Republica Moldova migrează la muncă în Rusia. Piaţa muncii din Rusia este atractivă şi pentru belaruşi, însă proporţia celor care practică migraţia de muncă este semnificativ mai redusă. Emigraţia populaţiei a afectat mult şi Țările Baltice, însă vectorul acesteia a fost preponderent spre ţările UE. Un aspect comun pentru Republica Moldova, Țările Baltice şi Ucraina prezintă dinamica demografică nefavorabilă, ce se caracterizează prin sporul natural negativ, 3 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 367 ca rezultat al scăderii fertilităţii sub nivelul necesar pentru reproducerea populaţiei, iar emigraţia a devenit un factor important al declinului populaţiei. Specificul structurii pe vârste ce s-a format în perioada anterioară sub impactul cataclismelor sociale şi politicilor sociale promovate de statul socialist de asemenea are o influenţă importantă asupra dinamicii populaţiei în aceste ţări. Rusia şi Belarus, datorită politicilor promovate în ultimul deceniu, au obţinut o stabilizare a situaţiei, numărul de naşteri fiind mai mare decât numărul de decese, însă în perspectiva de lungă durată se prognozează scăderea numărului populaţiei ca rezultat al sporului natural negativ. În acest context, guvernele acestor ţări demonstrează o preocupare în ceea ce priveşte dinamica fertilităţii, încercând, prin diferite politici, să stimuleze creşterea acesteia. Totodată, schimbările intervenite în modul de viaţă al populaţiei şi transformarea valorilor – o caracteristică asociată cu cea de-a doua tranziţie demografică – au dus la stabilirea unei tendinţe ferme de reducere a fertilităţii, la amânarea naşterilor spre vârstele mai mature şi creşterea ponderii femeilor care pe parcursul vieţii fertile nu au născut nici un copil, toate acestea având implicaţii importante asupra dinamicii şi structurii populaţiei. Noul aspect al modelelor actuale de fertilitate scăzută (low fertility) şi extrem de scăzută (lowes-low fertility), este că amânarea fertilităţii a apărut ca un determinant al diferenţelor în nivelul fertilităţii în ţările ex-sovietice din regiunea europeană. Distorsiunile RTF, cauzate de restructurarea calendarului naşterilor (amânarea naşterilor spre vârstele mai mature) au redus nivelul indicatorului pentru anii calendaristici care s-a constatat a fi semnificativ mai scăzut decât nivelul asociat cu descendenţa finală a cohortelor (Kohler şi alţii, 2002). Termenul de „amânare” a fertilităţii înseamnă că ceea ce este amânat se va recupera în viitor, adică o scădere a RTF, echilibrată de o creştere ulterioară, astfel încât dimensiunea familiei să rămână relativ constantă (Frejka şi Calot, 2001: 6). O problemă şi mai complexă este atunci când cohortele sunt la începutul sau în mijlocul perioadelor lor de fertilitate şi au o fertilitate mai scăzută decât cele precedente. Analiza cadrului teoretic cu privire la evoluţia fertilităţii demonstrează că încercările de a descifra principalele determinante ale declinului fertilităţii după anii ʼ90 ai secolului al XX-lea în ţările ex-sovietice au fost axate pe două teorii (abordarea economică şi cea ideaţională). Abordarea economică atribuie declinul fertilităţii la problemele economice cu care s-au confruntat populaţia din aceste ţări după destrămarea regimului socialist (comunist) (Philipov, 2004; Coale, 1986). Abordarea ideaţională, presupune adaptarea la evoluţiile culturale şi valorice, şi anume, adoptarea de noi norme, valori şi atitudini occidentale ca stimulenţi principali pentru schimbările demografice. Această ipoteză, în literatura de specialitate, se referă la scăderea fertilităţii cauzată de cea de-a doua tranziţie demografică, care se presupune că a început în anii 1990, în această regiune (Philipov, 2004; Frejka, 2010; Kohler şi alţii, 2002), de asemenea se prognozează menţinerea unui nivel scăzut de fertilitate până în anii 2050 (Basten şi alţii, 2013). 368 OLGA GAGAUZ, ECATERINA GRIGORAȘ 4 Cercetările recente sugerează că descendenţa finală a cohortelor reale în majoritatea ţărilor ex-sovietice din regiunea europeană va scădea, în special a celor născute în a doua jumătate a anilor ʼ70 – începutul anilor ʼ80 (Фрейка şi Захаров, 2014; Puur şi Klesment, 2011; Gagauz, 2013: 36–46; Gagauz, 2014: 9–19). Analize detaliate ale schimbărilor majore ale fertilităţii în ţările ex-socilaiste în anii ʼ90 elucidează evoluţia diferenţierii regionale a modelelor de fertilitate, care se manifestă prin contraste puternice în ceea ce priveşte răspândirea concubinajului, fertilitatea nonmaritală, calendarul naşterilor şi căsătoriilor, precum şi ponderea familiilor cu un singur copil. Concluzia autorilor este că tranziţia de amânare, manifestată printr-o deplasare de fertilitate la vârste de reproducere mai mari, reprezintă, fără îndoială, cei mai importanţi factori care au determinat scăderea fertilităţii în anii 1990, deoarece dinamica RTF a fost afectată puternic de efectul tempo (această influenţă este deseori etichetată ca efect de calendar). În mod similar, o creştere graduală a fertilităţii observată în majoritatea ţărilor din regiune, după 2000 a fost în mare parte stimulată de recuperarea naşterilor amânate (Sobotka, 2003; Kohler şi alţii, 2003; Frejka şi Sardon, 2005; Francesco, 2002; Frejka şi Calot, 2001; Frejka, 2008; Kohler şi alţii, 2006). În pofida faptului că ţările ex-sovietice din regiunea europeană – Republica Moldova, Rusia, Belarus, Ucraina, Letonia, Lituania şi Estonia – urmează un proces unic de tranziţie a fertilităţii, se observă o eterogenitate relativă în dinamica acestuia determinată de un şir de factori, inclusiv situaţia socioeconomică, caracterul politicilor familiale promovate, tradiţiile culturale, structura demografică a populaţiei. În acest context, un interes deosebit prezintă analiza particularităţilor în dinamica fertilităţii în Republica Moldova şi ţările ex-sovietice din regiunea europeană (Rusia, Belarus, Ucraina, Letonia, Lituania, şi Estonia) prin abordarea transversală şi longitudinală, determinarea convergenţelor şi divergenţelor în transformarea modelului de fertilitate precum şi evidenţierea factorilor care determină gradul de restabilire/creştere a RTF pentru anii calendaristici, ceea ce prezintă scopul acestei cercetări. MATERIALE ŞI METODE Pentru toate ţările, cu excepţia Republicii Moldova, analiza fertilităţii este realizată în baza datelor Human Fertility Database (HFD), care conţine date detaliate şi de înaltă calitate privind indicatorii de fertilitate pentru anii calendaristici şi cohorte, ceea ce prezintă o oportunitate pentru cercetarea schimbărilor şi a diferenţelor între diferite ţări (www.humanfertility.org). HFD se bazează pe statistici oficiale, dar prin intermediul unei metodologii unice, verificarea datelor este garantată şi asigură comparabilitatea acestora în timp şi pe ţări. Cercetarea cuprinde perioada anilor 1971–2017, deşi există unele neconcordanţe în ceea ce priveşte accesibilitatea datelor pentru ultimii ani. Astfel, pentru Rusia – date disponibile doar până în anul 2014, Belarus până în 2016, Ucraina până în 2013 şi ţările Baltice până în 2017. Acest fapt prezintă o dificultate în efectuarea 5 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 369 analizei comparative pentru ultimii ani. Pentru asigurarea comparabilităţii datelor a fost selectat anul de referinţă 2014. Pentru Republica Moldova au fost utilizate datele statisticii vitale ale Biroului Naţional de Statistică (BNS) cu privire la numărul de naşteri şi repartizarea acestora după vârsta mamei şi rangul naşterii pentru anii 1971–2015. Dat fiind faptul că în prezent există o problemă importantă în ceea ce priveşte estimarea populaţiei rezidente a Republicii Moldova ca rezultat al dificultăţilor în înregistrarea fluxurilor migraţionale, pentru studiul actual au fost utilizate estimările alternative ale numărului şi structurii populaţiei (Penina şi alţii, 2015), care au stat la baza mai multor studii (Gagauz, 2018). Indicatorii fertilităţii pentru Republica Moldova au fost calculaţi de autori. Studiul se bazează pe metode clasice de analiză demografică a fertilităţii. A fost realizată o analiză comparativă cuprinzătoare a ratelor specifice de fertilitate şi a ratelor cumulative atât pentru generaţiile fictive, cât şi cele reale. COPII MAI PUŢINI, MATERNITATE MAI TÂRZIE În Republica Moldova şi în alte ţări ex-sovietice din regiunea europeană, dinamica fertilităţii a avut un caracter neuniform, fiind înregistrate unele „valuri” de creştere a fertilităţii în rezultatul politicilor familiale promovate de guvernul socialist, care au fost urmate de „căderi” adânci – dinamica compensatorie a fertilităţii în perioada următoare. Republica Moldova a deviat de la rate mai înalte de fertilitate în comparaţie cu celelalte ţări din spaţiul ex-sovietic până la sfârşitul anilor ʼ 90 ai secolului al XX-lea. Dacă în 1971, în Republica Moldova RTF a fost de 2,71 copii per femeie de vârstă fertilă, atunci în Letonia – 2,05, Lituania – 2,43, Estonia – 2,23, Belarus – 2,36, Rusia – 2,02 şi Ucraina – 2,12 (Figura 1 ). Declinul evolutiv al fertilităţii observat în anii ʼ70 ai secolului al XX-lea a fost întrerupt prin introducerea, la începutul anilor ʼ80, a unor măsuri de ameliorare a situaţiei familiilor cu copii (majorarea duratei concediului pentru îngrijirea copilului şi cuantumului indemnizaţiilor la naşterea copilului şi pentru îngrijirea lui), ceea ce a provocat un „val” de creştere a RTF în toate, pe atunci, republici sovietice. În Republica Moldova, valoarea maximă a RTF de 2,73 a fost înregistrată în anul 1972, în Lituania – 2,43 în 1971, în Belarus – 2,36 în anul 1971, Estonia – 2,28 în anul 1988, în Rusia – 2,23 în anul 1987, Ucraina – 2,13 pentru prima dată în anul 1972. Reducerea fertilităţii în perioada de după anii 1990, deseori se explică prin impactul negativ al factorilor socioeconomici specifici perioadei de tranziţie la economia de piaţă: scăderea dramatică a nivelului de trai al populaţiei, şomajul, destrămarea sistemului de protecţie socială, colapsul sistemului de sănătate, anomia socială, incertitudinea în ziua de mâine, stresul şi aşteptările, care, fără îndoială, nu pot fi negate. Însă scăderea bruscă a RTF în această perioadă a fost determinată nu 370 OLGA GAGAUZ, ECATERINA GRIGORAȘ 6 numai de degradarea situaţiei socioeconomice din ţară, dar reprezintă şi efectele compensatorii ale politicii familiale, măsurilor economice de stimulare a natalităţii promovate în fosta URSS în anii 1980. Cercetările demonstrează că măsurile implementate au provocat destabilizarea profundă a calendarului naşterilor, fiind marcată prin scăderea vârstei medii a mamei la naştere şi reducerea intervalelor dintre naşterile succesive, pe când creşterea fertilităţii ca cuantum a fost nesemnificativă (Zaharov, 2008). Cu toate acestea nu pot fi negate efectele benefice ale politicilor familiale, care au contribuit la ameliorarea situaţiei materiale a familiilor cu copii, sănătăţii mamei şi copiilor. Figura 1 Rata totală de fertilitate, anii 1971–2017 (copii per femeie de vârstă fertilă) Sursa: Pentru ţările europene baza de date Human Fertility Database, pentru Republica Moldova calculele autorilor. Scăderea fertilităţii a avut loc până la sfârşitul anilor ʼ90 – începutul anilor 2000, când au fost înregistrate valorile minime ale RTF, după care s-a instalat o tendinţă reversivă. Estonia şi Letonia au ajuns la valori minime ale RTF mai devreme, în anul 1998 care, respectiv au constituit 1,27 şi 1,12 copii per femeie de vârstă fertilă. În Rusia, RTF a scăzut până la 1,16 către anul 2000, iar în Ucraina până la 1,09 către 2001. Lituania, în 2002 şi Belarus, în 2003, au înregistrat o scădere până la 1,23 copii per femeie de vârstă fertilă. Astfel, toate ţările au ajuns 1 la un nivel al fertilităţii extrem de scăzut (lowest-low fertility – mai jos de 1,3) – 1 Lowest-low fertility – 1,3 şi mai jos (Billari F. and Kohler H-P., 2004). 7 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 371 experienţa trăită de mai multe ţări din Europa de Sud şi Europa Centrală. În Republica Moldova, RTF a scăzut până la 1,44 (low fertility – mai jos de 1,5 )2. Devierea de la ratele de fertilitate înalte şi înregistrarea fertilităţii scăzute (low fertility) şi extrem de scăzute ( lowest low fertility) s-a declanşat foarte repede în spaţiul european şi a dus la o convergenţă a indicatorilor de fertilitate. Deşi la începutul anilor ʼ90 decalajul în RTF între Republica Moldova şi alte ţări ex-sovietice din regiunea europeană a fost unul destul de semnificativ, către începutul anilor 2000 acesta s-a diminuat, RTF s-a apropiat către valori asemănătoare. După scăderea RTF până la valori istorice minime în Republica Moldova, ca şi în alte ţări ex-sovietice din regiunea europeană s-a instalat o tendinţă de creştere lentă a fertilităţii, această dinamică fiind caracteristică pentru majoritatea ţărilor europene care trec prin tranziţia demografică a fertilităţii şi este determinată de recuperarea naşterilor amânate în perioada precedentă. Astfel, cât de dramatică n-ar părea această scădere a RTF, cercetările au dovedit că această scădere a fost tranzitorie, fiind determinată de efectul de calendar provocat de trecerea de la modelul timpuriu al fertilităţii la cel tardiv (Sobotka, 2004). Către anul 2017, Letonia şi Estonia înregistrează o creştere nesemnificativă a RTF (cu 0,05 copii per femeie de vârstă fertilă) în comparaţie cu anul 2014, pe când în Lituania valoarea acestui indicator rămâne neschimbată (1,73 copii per femeie de vârstă fertilă). Nivelurile extrem de scăzute ale RTF în mod evident, nu reprezintă un echilibru demografic, iar cercetătorii susţin că o RTF de 1,3 copii per femeie de vârstă fertilă implică de asemenea, o reducere a cohortei de naştere cu 50% şi o diminuare în jumătate a dimensiunii populaţiei stabile la fiecare 45 de ani. Dacă RTF scade şi se menţine la un nivel de 1,0 copii per femeie de vârstă fertilă, rata anuală de scădere a populaţiei stabile se ridică la 2,4%, iar timpul de înjumătăţire a mărimii populaţiei şi a cohortelor de naştere constituie doar 29 de ani (Kohler şi alţii, 2002: 2). Tendinţa principală în dinamica fertilităţii prezintă creşterea vârstei medii a mamei la naştere (VMMN) ( Figura 2 ). Astfel, după anii 1990, aceasta înregistrează o tendinţă de creştere în toate ţările studiate, însă debutul creşterii valorilor indicatorului diferă de la o ţară la alta. De exemplu, pentru ţările Baltice şi Rusia creşterea indicatorului VMMN ia amploare începând cu anii 1994 (Estonia, Letonia) şi 1995 (Lituania, Rusia). Celelalte ţări înregistrează aceeaşi tendinţă însă debutul acesteia se observă mai târziu – în anii 1997 (Belarus, Ucraina şi Republica Moldova). Astfel, până în 2014, VMMN a crescut în Estonia cu 4,24 ani, Letonia – 3,93 ani, Lituania – 3,78 ani, în Rusia cu 3,27 ani, Belarus cu 2,88 ani, până în 2013 în Ucraina cu 2,78 ani şi în Republica Moldova doar cu 2,22 ani. Cu toate că Republica Moldova 2 Low fertility este considerată RTF mai scăzută decât 1,5 copii per femeie de vârstă fertilă (Lutz, W., şi Skirbekk V., 2005). 372 OLGA GAGAUZ, ECATERINA GRIGORAȘ 8 înregistrează o tendinţă de creştere a VMMN, acest proces este unul lent, iar în 2015 chiar a scăzut cu 0,2 ani, ceea ce se explică prin influenţa structurii populaţiei, în special prin prevalenţa populaţiei rurale, în cadrul căreia procesul de tranziţie a fertilităţii încă nu s-a stabilit ferm. Către 2017, VMMN în Lituania, Estonia, dar şi Belarus (2016) menţine tendinţa în creştere a valorilor cu 0,46 ani, 0,75 ani şi respectiv 0,43 ani. În comparaţie cu valorile anului de referinţă 2014, VMMN înregistrată de Republica Moldova este mai mică faţă de VMMN a Estoniei cu 2,13 ani, faţă de Letonia cu 2,22 ani, faţă de Lituania cu 1,88 ani, faţă de Rusia şi Belarus cu mai puţin de un an. Figura 2 Vârsta medie a mamei la naştere, anii 1971–2017 Sursa: Pentru ţările europene baza de date Human Fertility Database, pentru Republica Moldova calculele autorilor. Dinamica vârstei medii a mamei la prima naştere (VMMPN) ne informează despre schimbările în amânarea fertilităţii şi este principala schimbare observată în calendarul naşterilor. Odată cu declanşarea tranziţiei demografice (mai multe cercetări arată că acest proces în spaţiul ex-sovietic s-a început la mijlocul anilor 1990), se înregistrează amânarea primelor naşteri spre vârstele mai mari. Astfel, VMMPN a început să crească şi a continuat aceeaşi tendinţă pe parcursul anilor 1991–2017 (Figura 3). Creşterea VMMPN a fost pronunţată în toate ţările analizate şi doar Ucraina şi Republica 9 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 373 Moldova înregistrează un ritm mai lent. Până în anul 1990, VMMPN s-a menţinut la vârste mici, între 22 şi 24 ani, ceea ce confirmă modelul timpuriu al fertilităţii. Până în 2014, VMMPN pentru Ţările Baltice şi Rusia a crescut cu 3–4 ani, iar pentru Republica Moldova şi Ucraina, s-a înregistrat o medie de puţin peste 2 ani. Către 2017 Țările Baltice înregistrează o ascensiune semnificativă a acestui indicator (în comparaţie cu anul 2014). Astfel, în Letonia VMMPN a crescut cu 1,1 ani, în Estonia – cu 1,07 ani şi în Lituania – cu 0,5 ani, ceea ce demonstrează procesul continuu de amânare a naşterilor spre vârstele mai mature. Figura 3 Vârsta medie a mamei la prima naştere, anii 1971–2017 Sursa: Pentru ţările europene baza de date Human Fertility Database, pentru Republica Moldova calculele autorilor. Creşterea VMMPN exercită o presiune descendentă asupra RTF pentru anii calendaristici nu numai în perioada anilor 1990, ci şi în timpul recuperării RTF în anii 2000. În majoritatea ţărilor analizate, rata de creştere a VMMPN s-a diminuat la începutul anului 2010. Evoluţia indicatorului conjunctural RTF în corelaţie cu valorile VMMPN (Tabelul nr. 1) indică anul când a început amânarea fertilităţii pentru fiecare ţară studiată. Se consideră că anul debutului amânării fertilităţii este primul an dintr-un grup de trei ani în care vârsta medie a mamei la prima naştere, creşte cu mai mult de 0,3 ani (Kohler şi Ortega, 2002). Astfel, Ţările Baltice înregistrează amânarea fertilităţii mai devreme decât alte ţări cu 2–4 ani. Cel mai devreme amânarea 374 OLGA GAGAUZ, ECATERINA GRIGORAȘ 10 fertilităţii s-a înregistrat în Letonia (1992), fiind urmată de Lituania şi Estonia. Ucraina şi Rusia semnalează tranziţia fertilităţii începând cu anul 1995, iar cel mai târziu – Belarus şi Republica Moldova (1997). Tabelul nr. 1 Rata totală de fertilitate (RTF), vârsta medie a mamei la prima naştere (VMMPN) şi anul începerii amânării fertilităţii RTF Anul VMMPN Țara începerii 1990 1995 2000 2015 amânării 1990 1995 2000 2015 fertilităţii Republica Moldova 2,36 1,81 1,48 1,61 1997 22,31 21,94 22,56 24,37 Ucraina (2013) 1,85 1,40 1,12 1,51 1995 22,34 22,22 22,89 24,62 Rusia (2014) 1,89 1,34 1,20 1,75 1995 22,65 22,67 23,54 25,25 Belarus 1,91 1,41 1,32 1,72 1997 22,90 22,88 23,38 25,23 Letonia 2,00 1,27 1,25 1,7 1992 22,99 23,36 24,44 26,53 Lituania 2,03 1,55 1,39 1,7 1993 23,28 23,17 23,90 27,07 Estonia 2,05 1,37 1,36 1,58 1993 22,73 22,98 23,95 27,17 Sursa : Pentru ţările europene baza de date Human Fertility Database, pentru Republica Moldova calculele autorilor. TRANSFORMAREA PROFILULUI FERTILITĂŢII Până la începutul anilor 1990 pentru toate ţările studiate a fost caracteristic un model timpuriu de fertilitate, cele mai înalte valori ale ratelor specifice de fertilitate (RSF) se înregistrau la vârstele de 20–22 ani. În concordanţă cu observaţia bazată pe RTF se pare că în prima jumătate a anilor 1990 nu a avut loc vreun efect clar de amânare a fertilităţii, ci mai degrabă un declin al fertilităţii, predominant la aproape toate vârstele. Profilul fertilităţii s-a modificat foarte mult pentru toate ţările analizate, se constată deplasarea RSF de la rate înalte şi vârste mici la rate scăzute şi vârste mai mari. Analiza în dinamică a RSF pentru Republica Moldova, în anii 1980–2014, scoate în vizor menţinerea unui model timpuriu al fertilităţii. Astfel, în anul 1990, RSF a înregistrat rate mai înalte la vârstele tinere în comparaţie cu anul 1980 (Figura 4 ). Întinerirea modelului de fertilitate prezintă efectul politicilor pro-nataliste din anii ʼ80, care au avut un impact maxim la mijlocul deceniului, iar influenţa acestora s-a resimţit şi la începutul anilor ʼ90. O scădere semnificativă a fertilităţii la toate vârstele se înregistrează în anul 2000, iar către 2010, 2014 observăm o deplasare a vârfului curbei fertilităţii către vârste mai mari (25 +). 11 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 375 Figura 4 Ratele specifice de fertilitate (RSF) în anii 1980, 1990, 2000, 2010, 2014, (pentru Ucraina 2013) Sursa: Pentru Republica Moldova calculele autorilor, pentru alte ţări Human Fertility Database. 376 OLGA GAGAUZ, ECATERINA GRIGORAȘ 12 Pentru Belarus, modificări ale fertilităţii derulează de la rate mai mici în comparaţie cu Republica Moldova. Începutul anilor 1980–1990 sunt caracterizaţi de modelul timpuriu al fertilităţii, însă în anul 1990 observăm o creştere a fertilităţii puţin vizibilă în comparaţie cu anul 1980. Scăderea drastică a fertilităţii persistă la începutul anilor 2000, ca şi în cazul Republicii Moldova, şi înregistrează cele mai mici valori atât la vârstele mai tinere, cât şi la cele mai mature. Deşi cercetările în domeniu subliniază cauze politice, economice şi sociale, caracteristice spaţiului ex-sovietic, unele lucrări afirmă cu vehemenţă factorii ecologici, şi anume catastrofa de la Cernobîl, care a avut un impact negativ asupra fertilităţii, cuplurile şi-au amânat naşterile, ceea ce în rezultat a afectat nivelul fertilităţii pentru acea perioadă (Kucera şi alţii, 2000). Recuperarea fertilităţii amânate are loc începând cu anul 2010, când intensitatea fenomenului se realizează la vârstele mai mari, continuând şi pe parcursul anului 2014, când se observă o creştere evidentă a fertilităţii în grupele mai mari de vârstă, având o contribuţie semnificativă la formarea RTF. Ca şi în celelalte ţări analizate, Ucrainei îi este caracteristic modelul tânăr de fertilitate pe parcursul anilor 1980–1990, iar curbele fertilităţii aproape coincid (ceea ce denotă un efect nesemnificativ al politicilor anilor 1980). Anul calendaristic 2000 marchează trendul fertilităţii extrem de scăzute la toate grupele de vârstă. Către anii 2010, 2013 vârful curbei de fertilitate se deplasează spre vârstele 24 şi mai mult, crescând totodată şi intensitatea fertilităţii la aceste vârste. Măsurile politice din anii 1980 au avut un efect temporar şi asupra nivelului fertilităţii în Rusia, deşi acestea au oferit o serie de subvenţii pentru „mamele cu mulţi copii”, printre care obţinerea în timp mai scurt a locuinţelor, reducerea vârstei de pensionare, dar şi altele (Zaharov, 2011). Totuşi, în anii ʼ90 se înregistrează o întinerire a fertilităţii cu o intensitate mai mare decât cea înregistrată în anul 1980. Nivelul scăzut al fertilităţii, dar şi îmbătrânirea acesteia se atestă către anul 2000, însă în comparaţie cu Republica Moldova înregistrează rate mai mici, iar către anul 2010, deplasarea fertilităţii se realizează în intervalul de vârstă mai mare (de 26 ani). Observăm că pentru cele patru ţări europene: Republica Moldova, Belarus, Rusia şi Ucraina, evoluţia profilului fertilităţii este asemănătoare, tendinţele de amânare şi de recuperare a fertilităţii sunt evidente. Începutul anilor 1980, 1990, scot în evidenţă modelul timpuriu de fertilitate şi în cazul Letoniei, Lituaniei şi Estoniei. Cea din urmă fiind unica ţară dintre cele analizate, care înregistrează o intensitate mai mare a fertilităţii în anii 1980 decât fertilitatea concentrată la aceeaşi vârstă în anii 1990. Pentru anul 2000, curbele fertilităţii arată o scădere semnificativă a RSF la toate vârstele, în special la generaţiile mai tinere, iar către anii 2010 şi 2014 se atestă recuperarea fertilităţii la vârste mai mature. În anul 2014, cele mai înalte valori ale RSF, în Ţările Baltice, se înregistrează la vârstele 29–33 de ani. Pentru Țările Baltice, observăm o deplasare mai rapidă a fertilităţii către vârstele mai mature, ceea ce presupune că reducerea fertilităţii este mai bruscă la generaţiile tinere. Iar din cauza faptului că acestea sunt caracterizate de un nivel de fertilitate precoce, recuperarea fertilităţii se realizează mai intens la vârstele mai mature (în medie cu 5–7 ani mai mult). 13 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 377 TRANSFORMAREA FERTILITĂŢII DIN PERSPECTIVĂ LONGITUDINALĂ Factorul principal în modificarea comportamentului reproductiv al populaţiei reprezintă schimbările în activitatea de procreare a cohortelor feminine, respectiv analiza fenomenului în profil longitudinal cu privire la dinamica fertilităţii prezintă descendenţa finală, care asigură determinarea tendinţelor fertilităţii pe termen lung. Tendinţele fertilităţii specifice analizate în aspect longitudinal este avantajată de măsurarea intensităţii fertilităţii într-o manieră absolută, fiind respectată interdependenţa experienţei reproductive la aceleaşi cohorte feminine şi care interconectează tranziţiile secvenţiale pe parcursul unei vieţi. Pentru caracteristica procesului de tranziţie a fertilităţii spre modelul tardiv, cel mai frecvent sunt utilizaţi doi termeni: amânarea (se referă la o perioadă a vieţii în care ratele de fertilitate scad) şi recuperarea (presupune o creştere a fertilităţii la vârstele mai mari). Această terminologie este considerată subiectivă şi ambiguă, deoarece, în momentul în care începe amânarea, nu este clar dacă va avea loc o eventuală recuperare şi, dacă da, ce parte din naşterile probabil amânate vor fi recuperate. O întrebare importantă în contextul scăderii recente a fertilităţii în general şi a transformării modelelor fertilităţii în special, este relevanţa perioadei de studiere a fertilităţii. Dacă este doar un fenomen temporar, scăderea fertilităţii până la niveluri foarte scăzute în anii calendaristici nu poate duce la o descendenţă finală a cohortelor reale deosebit de scăzută, dat fiind faptul că aceasta se poate recupera la vârste mai înaintate (de obicei după 30 de ani). Însă, o creştere compensatorie a fertilităţii la vârste reproductive mai mari poate să nu atingă valori ai scăderii determinate de amânarea naşterilor, dat fiind faptul că perioada de recuperare poate fi mai mică, totodată, la vârstele mai mari creşte şi probabilitatea infertilităţii, ceea ce poate constitui o barieră în realizarea intenţiilor reproductive iniţiale. Compararea RSF ale cohortelor feminine născute în anii 1960, 1970 şi 1980 (deşi încă nu şi-a încheiat perioada reproductivă, anumite tendinţe până la vârsta de 30 ani, pot fi observate), demonstrează fluctuaţii importante ale ciclului reproductiv. Astfel, pentru Republica Moldova şi Ucraina, observăm o creştere a RSF în cele mai tinere grupe de vârstă la cohortele feminine născute în anul 1970 faţă de cohortele născute în 1960, care au căzut sub influenţa politicilor familiale din anii ʼ80 şi scăderea RSF în vârstele mai mature. Perioada de amânare a fertilităţii a început cu cohortele născute în anii 1970 pentru ţările: Belarus, Rusia, Letonia, Lituania, Estonia, iar pentru Republica Moldova a început mai târziu, în anii 1980. Profilul fertilităţii în aspect longitudinal arată, pentru Republica Moldova, un model de fertilitate timpuriu înregistrat la cohortele feminine născute în anii ʼ60 şi la începutul anilor ʼ70. Aceste efecte se datorează pe de o parte politicilor familiale din anii 1980, iar pe de altă parte, rezultatului reducerii naşterilor de ranguri mai înalte la vârste mai mari. Profilul fertilităţii cohortelor feminine ce s-au născut în a doua jumătate a anilor ʼ70 şi în prima jumătate a anilor ʼ80 se schimbă treptat: RSF la vârstele tinere sunt în scădere semnificativă, înregistrând vârful curbei la vârsta de 23 ani (cu 2 ani mai mult), iar intensitatea fenomenului s-a redus practic de două ori (Figura 5 ). 378 OLGA GAGAUZ, ECATERINA GRIGORAȘ 14 Figura 5 RSF ale cohortelor feminine născute în anii 1960, 1970, 1980 (copii per femeie de vârstă fertilă) Sursa: Pentru ţările europene baza de date Human Fertility Database, pentru Republica Moldova calculele autorilor. 15 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 379 Cohorta născută în 1980 înregistrează deplasarea vârfului curbei fertilităţii la vârste mai mari, iar cele mai înalte valori ale RSF sunt plasate la vârsta de 23 de ani pentru Republica Moldova, la 24 de ani pentru Rusia, 26 de ani – Ucraina, 27 de ani – Belarus, 28 de ani – Letonia, 29 de ani – Estonia şi 30 de ani – Lituania, iar intensitatea fertilităţii variază între 0,09–0,12 copii per femeie de vârstă fertilă. Totuşi, Ţările Baltice dispun de o fertilitate mai intensă la vârste mai mature decât celelalte ţări ex-sovietice, presupunând un nivel de fertilitate mai tardiv. De exemplu: Belarus, Ucraina şi Rusia au înregistrat o creştere a intervalului modal cu 5 ani, Lituania cu 6 ani, iar cele mai mari creşteri sunt înregistrate de Estonia şi Letonia, cu 7 ani. Republica Moldova a înregistrat cea mai mică creştere a intervalului modal de numai 3 ani (de la 21 până la 24 de ani). Descendenţa finală a cohortelor născute în anii 1960 şi 1970 este prezentată în Tabelul nr. 2 şi presupune reducerea fertilităţii la valori relativ scăzute şi nicidecum extrem de scăzute (ca în cazul anilor calendaristici). Cohortele născute în anii 1980 se aflau la primele naşteri când Uniunea Sovietică s-a prăbuşit. Ca răspuns la transformarea radicală a societăţii, populaţia de vârstă reproductivă a redus semnificativ naşterile ulterioare (sau chiar le-au stopat), însă cele care deja s-au produs şi care urmau să se producă au fost preponderent la vârstele tinere. În rezultat, fertilitatea a fost amânată, iar cohortele care se aflau la vârstele de după jumătatea anilor ʼ90, nu arată niciun semn de scădere continuă. Descendenţa finală a cohortelor născute în 1970 (până la 40 de ani) indică valori de la 1,96 copii per femeie de vârstă fertilă pentru Republica Moldova, 1,86 – Lituania, 1,82 – Estonia, 1,70 – Letonia, 1,65 – Belarus, 1,60 – Rusia şi 1,55 pentru Ucraina, nivel mult mai mare decât RTF pe ani calendaristici, care au scăzut sub 1,3 copii per femeie de vârstă fertilă în unele ţări din spaţiul postsovietic. Cercetătorii consideră că schimbările determinate de anumite perioade, provocate de tendinţele sociale, culturale sau economice, sunt principala forţă motrice a evoluţiei fertilităţii, pe când alţii consideră că efectele de cohortă sunt cel puţin la fel de importante atunci când vine vorba de coordonarea tendinţelor de fertilitate observate (Lesthaeghe, 2001). Unul dintre motivele care stau la baza viziunii de cohortă este că schimbările în formarea familiei în etapele ulterioare ale perioadei de reproducere sunt, de asemenea, condiţionate de factori valorici care, în comun cu alt factor determinant – nivelul de educaţie, tind să urmeze dinamica cohortei. Astfel, tranziţia fertilităţii pe termen lung este marcată de ratele specifice de fertilitate cumulative (RSFC) ale cohortelor născute în anii 1960, 1970, care indică fertilitate mai intensă către vârsta de 30 ani, decât la vârsta de 24 ani, pentru toate ţările analizate. 380 OLGA GAGAUZ, ECATERINA GRIGORAȘ 16 Totodată, vârsta modală indică o creştere a intensităţii fertilităţii la vârstele tinere (fertilitatea mai intensă are loc la vârstele cuprinse între 20–22 ani) mai ales la cohorta cu anul naşterii 1970, în majoritatea ţărilor studiate, excepţie face Lituania care înregistrează vârsta modală la 23 ani. Tabelul nr. 2 Fertilitatea cohortelor născute în anii 1960 şi 1970* Fertilitatea Fertilitatea Contribuţia Contribuţia Vârsta la formarea la formarea RTF acumulată acumulată modală RTF la RTF la la vârsta la vârsta de 24 ani de 30 ani (ani) vârsta de 24 vârsta de ani (%) 30 ani (%) COHORTA NĂSCUTĂ ÎN 1960 R. Moldova 2,2 0,97 1,86 21 48 93 Belarus 1,87 0,77 1,59 23 39 79 Rusia 1,85 0,80 1,57 23 40 78 Ucraina 1,87 0,85 1,57 22 43 79 Letonia 1,9 0,74 1,53 23 37 76 Lituania 1,91 0,67 1,51 24 33 76 Estonia 2,06 0,86 1,71 22 43 85 COHORTA NĂSCUTĂ ÎN 1970 R. Moldova 1,96 1,08 1,64 20 54 82 Belarus 1,65 0,80 1,33 22 40 67 Rusia 1,58 0,77 1,23 20 39 61 Ucraina 1,55 0,85 1,28 21 42 64 Letonia 1,70 0,75 1,22 20 37 61 Lituania 1,86 0,75 1,40 23 38 70 Estonia 1,82 0,76 1,28 21 38 64 Sursa : Calculat de autori în baza datelor Human Fertility Database. Notă: Pentru cohorta din anul 1970 este utilizată RTF acumulată până la vârsta de 40 ani. Pentru ţările europene, foste membre ale Uniunii Sovietice, este observată tendinţa de scădere a contribuţiei în formarea descendenţei finale a femeilor la vârsta de 30 de ani, la cohortele născute în anii 1970. Această tendinţă atrage după sine consecinţa ratelor de fertilitate mai scăzute decât la cohortele mai tinere, ceea ce ne permite să constatăm că recuperarea unor naşteri amânate nu s-au realizat (amânarea definitivă a unor naşteri). De remarcat este contribuţia feminină la vârsta de 24 de ani, pentru cohorta cu anul naşterii 1970, care a suportat diminuări semnificative şi a compensat cel puţin parţial, atunci când a atins vârste mai mature. 17 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 381 CONTRACEPŢIA ŞI PLANIFICAREA FAMILIALĂ Instrumentul de bază al unei noi faze de control al fertilităţii constituie utilizarea în masă a metodelor eficiente de planificare familială (mijloacele contraceptive), care oferă cuplului (femeii) posibilitatea de a distribui în timp evenimentul naşterii copiilor la propria decizie. Până în anii ʼ90 ai secolului al XX-lea în Republica Moldova şi alte ţări ex-sovietice din regiunea europeană cea mai răspândită formă de control a naşterilor a fost avortul indus, rata avorturilor s-a remarcat a fi una dintre cele mai înalte în lume. După anii ʼ90 măsurile politice, angajamentul organizaţiilor internaţionale, împreună cu fluxul de idei occidentale despre sănătatea sexuală şi reproductivă au contribuit la promovarea planificării familiale şi îmbunătăţirea considerabilă a indicatorilor ce ţin de sănătatea reproductivă a populaţiei. În Republica Moldova, Rusia, Ucraina, Belarus şi Lituania au fost aprobate şi implementate programele naţionale în domeniul planificării familiale, au fost dezvoltate servicii speciale de planificare familială având drept scop asigurarea accesului universal la serviciile de sănătate sexuală şi reproductivă. O atenţie deosebită a fost acordată educaţiei pentru sănătate, facilitării accesului tinerilor la serviciile de planificare familială. În ultimii ani, accentul se pune pe grupele social vulnerabile, inclusiv furnizarea de contracepţie gratuită femeilor şi adolescenţilor din familii dezavantajate din punct de vedere social, precum şi celor cu contraindicaţii medicale la sarcină; precum şi crearea de facilităţi de sănătate prietenoase tinerilor, care să includă consilierea privind sarcina şi prevenirea bolilor sexual transmisibile. În pofida faptului că în Estonia şi Letonia nu au fost aprobate programe speciale în domeniul planificării familiale, aceste servicii sunt furnizate în spitale, prin intermediul consultaţiilor de obstetrică/ginecologie, policlinici, medici generalişti, mediul privat. În Estonia, contraceptivele hormonale conform reţetei pot fi procurate cu o reducere de 50%, avortul urmează a fi achitat de pacient în sumă de o treime din costul serviciului, astfel încât contracepţia să nu fie mai scumpă decât avortul. În ţările ex-sovietice din regiunea europeană, cadrul legal privind avortul sunt printre cele mai libere din lume. Femeile pot să obţină, printr-o solicitare, permisiunea de a efectua un avort voluntar până în a 12-a săptămână de sarcină şi până în a 21-a săptămână de sarcină în caz de motive socioeconomice şi medicale. În prezent, majoritatea ţărilor din regiune promovează o politică consecutivă în domeniul planificării familiale şi sănătăţii reproductive cu excepţia Rusiei, unde, dimpotrivă, multe dintre centrele de planificare şi reproducere a familiei create în anii 1990 sunt închise treptat din cauza lipsei de finanţare. În plus, Guvernul 382 OLGA GAGAUZ, ECATERINA GRIGORAȘ 18 pare să se îndrepte spre decizia care ar limita accesul la avort. În acelaşi timp, promovarea alternativelor la avort, adică contracepţia, este foarte limitată (Denisov şi alţii, 2012). Politicile de planificare familială, accesibilitatea metodelor de contracepţie şi gradul de informare a populaţiei determină unele diferenţe în ceea ce priveşte utilizarea metodelor moderne de contracepţie şi rata avorturilor. Astfel, cea mai înaltă pondere a femeilor de vârstă reproductivă, care utilizează metodele moderne de contracepţie se înregistrează în Estonia, iar cea mai scăzută în Republica Moldova, respectiv, 58% şi 42% (Tabelul nr. 3). În majoritatea ţărilor studiate avortul indus continuă să fie un instrument important de control al fertilităţii, inclusiv în determinarea timpului naşterii, intervalelor dintre naşteri sau stopării activităţii de reproducere. Persistenţa atitudinilor pozitive faţă de avort, sau, cel puţin, a acceptării acestuia în cazul unei naşteri nedorite, precum şi accesibilitatea serviciilor de întrerupere a sarcinii prezintă factori importanţi pentru menţinerea ratelor înalte de avort. Toate acestea sunt specifice pentru ţările ex-sovietice din regiunea europeană. În pofida faptului că în Rusia rata de utilizare a metodelor moderne de contracepţie este relativ înaltă în comparaţie cu alte ţări studiate, aceasta înregistrează cea mai înaltă rată a avorturilor – 48 la 100 de naşteri-vii, fiind urmată de Estonia (38%) şi Republica Moldova (36%). Cel mai mare progres în reducerea avorturilor îl înregistrează Lituania (17 avorturi la 100 de naşteri-vii). Tabelul nr. 3 Indicatorii de utilizare a contracepţiei şi rata avorturilor, anul 2017 Ponderea femeilor Ponderea femeilor căsătorite în vârstă de 15–49 căsătorite în vârstă de Numărul de de ani care utilizează 15–49 de ani care avorturi la 100 contraceptivele (toate utilizează contraceptive de naşteri-vii metodele), % moderne, % R. Moldova 60 42 36 Belarus 63 52 21 Rusia 68 55 48 Ucraina 65 48 25 Letonia 68 56 24 Lituania 63 50 17 Estonia 63 58 38 Sursa : http://www.worldpopdata.org/ (accesat 09.06.2018). Din cele menţionate mai sus şi având la bază studii în domeniu (Вишневский şi alţii, 2016; Denisov şi alţii, 2012; Levchuc şi Perelli-Harris, 2009), concluzionăm că declinul fertilităţii în ţările ex-sovietice din regiunea europeană este determinat 19 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 383 de controlul mai riguros al fertilităţii atât prin utilizarea mai largă a contraceptivelor moderne, cât şi prin continuarea utilizării avortului ca metodă de întrerupere a sarcinii nedorite. POLITICILE FAMILIALE: DE LA STIMULARE FINANCIARĂ LA CREAREA CONDIŢIILOR FAVORABILE PENTRU NAŞTEREA ŞI EDUCAREA COPIILOR Guvernele ţărilor sunt preocupate de problema fertilităţii scăzute şi încearcă să promoveze diferite politici pentru redresarea situaţiei. În general, politicile familiale reprezintă activităţi ce includ obiectivele factorilor de decizie politică pentru asigurarea bunăstării familiilor, precum şi măsurile specifice pe care guvernele le întreprind pentru atingerea acestor obiective. În acelaşi timp, cercetătorii susţin că politicile de familie moderne constituie, de asemenea, un set principal de măsuri care trebuie utilizate atunci când se doreşte creşterea fertilităţii în societăţile cu fertilitate redusă. În ţările Europei Centrale şi de Est în perioada socialistă s-a înregistrat un puternic sprijin familial bazat atât pe necesităţile cât şi pe funcţiile familiei, însă pentru o perioadă scurtă de timp. Politica de stimulare a natalităţii a fost determinată de înlesniri fiscale, indemnizaţii pentru copii, concediu de maternitate, limitarea avorturilor etc. Perioada de după 1990 a înregistrat revizuiri semnificative ale politicilor, astfel că, pentru ţările din spaţiul ex-sovietic politica familială a fost formată într- un moment de impas istoric sub influenţa mai multor factori specifici de origine, care au exercitat o puternică presiune descendentă asupra fertilităţii. Scăderea accentuată a fertilităţii şi stabilitatea ulterioară a fertilităţii la nivel scăzut în multe ţări europene au generat un nou interes în identificarea măsurilor posibile de a contracara scăderile ulterioare şi, chiar stimularea creşterii fertilităţii înapoi la un nivel de înlocuire. Astfel, practica ţărilor ex-sovietice în implementarea politicilor pronataliste este neomogenă. Fiecare dintre aceste ţări promovează o politică specifică de susţinere a familiei în concordanţă cu valorile culturale, preocupările economice şi sociale de importanţă naţională. În Rusia , stimulentele materiale, în special cele financiare, continuă să fie instrumentul principal al eforturilor pronataliste. După primul val de măsuri politice familiale din 1980, care au avut un efect nul în stimularea fertilităţii, Rusia înregistrează al doilea val de politici prin adoptarea prevederilor documentului „Conceptul politicii demografice în Rusia până în 2025”, (care a fost ratificat şi a intrat în vigoare la 1 ianuarie 2007). Aceste măsuri politice prevăd:  o creştere semnificativă a indemnizaţiilor pentru sarcină, naştere, alocaţii pentru copii de diferite ranguri; 384 OLGA GAGAUZ, ECATERINA GRIGORAȘ 20  creştere semnificativă a indemnizaţiei la naştere şi pentru concediul de creştere a copiilor (mai mult de două luni înainte de naştere, aproximativ trei luni după naştere salariul primit anterior nerambursat, la o rată de 100%, 18 luni de concediu pentru creşterea copilului, plătit la o rată de 40% din salariul primit anterior);  o nouă măsură – „capitalul matern” – iniţial în valoare de 250 de mii de ruble (cca 3 390 euro), bani care nu sunt oferiţi în numerar şi sunt indexate anual în funcţie de inflaţie, acordat la naşterea celui de-al doilea copil sau la al treilea (în cazul în care la al doilea copil nu a fost acordat) şi care pot fi folosite atunci când copilul ajunge la vârsta de trei ani pentru educaţie, achiziţionarea de locuinţe sau ca o contribuţie la pensia mamei. Unele cercetări în domeniu demonstrează că aceste măsuri au avut un efect limitat, iar intenţiile reproductive pe parcursul anilor nu s-au modificat semnificativ; se prognozează că numărul naşterilor per femeie de vârstă fertilă la cohortele născute în anii 1970 şi 1980 va rămâne stabil şi nu va duce la o creştere dorită, iar creşterea RTF pentru anii calendaristici, observată în ultimii ani, se datorează încetinirii amânării naşterilor (Frejka şi Zakharov, 2014). Alte cercetări demonstrează că în urma implementării capitalului matern numărul mediu de copii a crescut cu 0,15 copii per femeie, de asemenea cu 10% s-a majorat proporţia gospodăriilor casnice cu doi şi mai mulţi copii (Slonimczyk şi Yurko, 2014). Ucraina , de la mijlocul anilor ʼ90 demonstrează preocuparea autorităţilor privind problemele legate de populaţie şi de politicile familiale printr-o serie de legi, în special „Strategia de dezvoltare demografică a Ucrainei pentru anii 2005– 2015”. „Programul social de stat de susţinere a familiilor pentru anii 2013–2016” stipulează crearea condiţiilor pentru formarea unei familii orientate pe naşterea şi creşterea a doi sau mai mulţi copii, capabilă să rezolve problemele în mod independent, să participe în viaţa socială şi să asigure educarea cetăţenilor responsabili. În acelaşi timp, nici unul dintre punctele programului nu se referă la problema asigurării condiţiilor necesare pentru îmbinarea activităţii profesionale cu cea parentală. Pe lângă sprijinul instituţional redus pentru părinţii care lucrează, o problemă constituie participarea egală a mamei şi tatălui în procesul de îngrijire a copiilor. În ciuda intensificării atenţiei publice asupra formării unei paternităţi responsabile şi implicabile, multe acte legislative şi programe regionale plasează funcţia de educaţie a copiilor exclusiv pe femei, tatăl fiind exclus din subiectele de îngrijire (Стрельник, 2014). Alocaţia la naştere a fost principala măsură de politică familială, care a crescut de la o sumă nesemnificativă în perioada 2001–2002 la sume mari în 2014, care nu au fost observate în nicio altă ţară (la începutul anului 2014, indemnizaţia la prima naştere a fost de 3 259 dolari SUA, pentru o a doua naştere de 6 441 dolari SUA şi pentru o a treia naştere de 13 067 dolari SUA). O observaţie împărtăşită în general de către cercetătorii din Ucraina afirmă că „Ucraina are una dintre cele mai 21 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 385 generoase politici pro-nataliste, dar cea mai neefectivă din lume”. Specialiştii menţionează că stimulentele financiare au doar un efect conjunctural, creşterea RTF fiind observată în câţiva ani, pe când descendenţa finală a cohortelor reale nu se schimbă (Думанська, 2013; Basten şi Frejka, 2015). În ultimii ani, colapsul economic ca rezultat al conflictului militar, a dus la scăderea nivelului de trai al populaţiei, emigraţia în masă, a diminuat impactul politicilor familiale asupra situaţiei copiilor. Belarus a fost una din primele ţări ex-sovietice care a demonstrat o preocupare faţă de tendinţele demografice nefavorabile – scăderea numărului populaţiei, îmbătrânirea demografică şi migraţia necontrolată. În anul 2002 a fost aprobată legea „Cu privire la securitatea demografică a Republicii Belarus”, care a pus bazele pentru elaborarea şi implementarea programelor sectoriale orientate spre îmbunătăţirea indicatorilor demografici. Scăderea continuă a RTF a determinat implementarea unor politici consistente de stimulare a fertilităţii, creşterea considerabilă a îndemnizaţiilor la naştere şi pentru îngrijirea copilului. Astfel, începând cu 2014, cuantumul îndemnizaţiei la naşterea primului copil a crescut până la a 828 de euro; pentru cea de-a doua şi celelalte – până la 1 159 euro. Capitalul matern are scopul de a stimula creşterea numărului de familii numeroase. Astfel, la naşterea celui de-al treilea copil şi a copiilor de rangul mai înalt familial are dreptul de a primi 10 mii de dolari (USA). Aceşti bani pot fi utilizaţi de familie atunci când copilul atinge vârsta majoratului (18 ani). În Belarus o atenţie deosebită este acordată şi altor aspecte importante ale politicii familiale, cum ar fi ameliorarea condiţiilor pentru îmbinarea rolurilor profesionale şi familiale, promovarea principiilor egalităţii de gen, îngrijirea copilului şi condiţiile de locuit. Recent a fost aprobat programul de stat „Sănătatea populaţiei şi securitatea demografică a Republicii Belarus” pentru anii 2016–2020, ceea ce demonstrează responsabilitatea înaltă a statului faţă de angajamentele luate şi consecvenţa măsurilor întreprinse. În Estonia , „Strategia copiilor şi a familiilor 2012–2020” reprezintă documentul principal privind politica familială care are ca obiectiv principal îmbunătăţirea calităţii vieţii copiilor şi familiilor, stimulând astfel natalitatea. Strategia vizează reducerea decalajului dintre numărul dorit şi cel real al copiilor născuţi. Estonia are un sistem universal de beneficii familiale. Acesta include indemnizaţiile la naştere, alocaţiile pentru copii, concediul de maternitate, concediul de paternitate, concediul pentru creşterea copilului, alocaţiile pentru îngrijirea copiilor, o varietate de beneficii familiale, o alocaţie de impozitare şi facilităţile de îngrijire a copiilor. În sistemul de măsuri politice un rol deosebit îl deţin facilităţile pentru îngrijirea copiilor, printre care de remarcat este faptul că programul şcolar al copiilor este echivalent cu cel de muncă al părinţilor (adică 35–40 de ore pe săptămână). 386 OLGA GAGAUZ, ECATERINA GRIGORAȘ 22 Prevederile noi privind concediul parental includ beneficii egale cu 100% din veniturile obţinute în cursul anului calendaristic anterior naşterii, iar suma maximă este de trei ori mai mare decât salariul mediu. În 2004, durata plăţii indemnizaţiei a fost stabilită la 11 luni de la naştere, în 2006 a fost extinsă până la 14 luni, iar în 2008 până la 18 luni. În opinia cercetătorilor, recuperarea relativ puternică a RTF în Estonia, în anii 2000, este rezultatul unei combinaţii de factori, inclusiv politicilor familiale care au redus costurile părinţilor pentru creşterea şi educarea copiilor, creşterii economice şi nivelurilor ridicate de ocupare a forţei de muncă, precum şi unor elemente specifice dinamicii demografice (Puur şi Klesment, 2011: 49). În Lituania, proiectarea şi implementarea politicilor familiale a fost marcată de o luptă de ideologii concurente în ultimii 25 de ani. Sprijinul pentru modelul familial în care bărbatul este principalul întreţinător al familiei a fost completat de instrumente de politică de familie care consolidează egalitatea de gen, echilibrul dintre muncă şi familie şi oportunităţi de angajare mai bune. Deşi nu există o strategie clară privind politica familială, beneficiul parental (maternitate/ paternitate), care a fost supus mai multor modificări în ultimii ani, continuă să fie principala măsură de sprijinire a familiilor cu copii. Din iulie 2011, părinţilor li se oferă posibilitatea de a alege între o perioadă de plată de un an şi doi ani. Prima oferă un beneficiu care acoperă 100% din salariul compensatoriu, acesta din urmă acoperind 70% din salariul compensatoriu în primul an şi 40% în cel de-al doilea an. Un sondaj realizat în 2012 a arătat că disponibilitatea şi calitatea serviciilor formale de îngrijire a copiilor, în special pentru copiii sub trei ani, rămâne o problemă deosebit de importantă din punct de vedere teritorial. Rezultatele studiilor efectuate între anii 1994 şi 2010 prezintă nu numai o scădere a fertilităţii în Lituania, dar şi dorinţele cetăţenilor de a avea copii. Întrucât partidele au alternat în guvern şi condiţiile economice au fost instabile, măsurile de politică familială au făcut obiectul unor ajustări frecvente, ceea ce limitează şansele de a obţine un efect pozitiv al măsurilor de politică adoptate în domeniul familiei (Vytautas şi Evaldas, 2013; Basten şi Frejka, 2015). Autorităţile Letoniei manifestă o preocupare sistematică pentru politicile familiale încă de la obţinerea independenţei, iar în 2004 a fost înfiinţat un minister care se ocupă nemijlocit de familie şi copii, fiind adoptat de guvern un plan de acţiune „Politica de stat pentru familie”, iar în 2011 a fost înfiinţat un Consiliu privind problemele demografice, prezidat de Primul Ministru. Tot atunci, în 2011, au fost adoptate „Orientările privind politica familială de stat pentru 2011–2017”. Măsurile pronataliste ale organului executiv urmăreşte facilitarea formării familiei, consolidarea stabilităţii şi bunăstarea, creşterea fertilităţii, precum şi susţinerea căsătoriei ca cea mai bună formă de convieţuire şi creştere a valorii instituţiei căsătoriei. Beneficiile financiare reprezintă o parte componentă a politicilor de familie în Letonia, acestea constau în: alocaţii financiare la naşterea copilului; 23 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 387 alocaţii lunare de îngrijire pentru fiecare copil (în vârstă de 1–15 ani şi 15–19 ani); o alocaţie de îngrijire a copilului nou-născut până la vârsta de 1,5 ani; un beneficiu parental plătit unei persoane asigurate care îngrijeşte un copil cu vârste mai mici de 1 sau 1,5 ani, cu condiţia că această persoană să fie angajată în ziua în care beneficiul este aprobat şi este în concediu pentru îngrijirea copilului (suma medie în 2014 a fost de 501,50 euro); un concediu de maternitate acordat mamelor însărcinate care sunt angajate şi primesc un salariu, sunt lucrători independenţi sau sunt soţi ai unei persoane care desfăşoară o activitate independentă şi care a aderat voluntar la asigurarea socială, durata concediului de maternitate este de 112–140 de zile. Educaţia timpurie, care include servicii de îngrijire a copiilor în condiţii de siguranţă şi de calitate, este oferită gratuit de către municipalităţile locale pentru copiii de la vârsta de 1,5 ani până la vârsta obligatorie de şcolarizare (7 ani), dar disponibilitatea nu satisface nevoile tuturor părinţilor. Au fost introduse o serie de servicii de îngrijire a copiilor, cum ar fi instituţiile private. În Republica Moldova politica familială se axează preponderent pe măsuri ce ţin de protecţia socială a familiei cu copii. Cu toate că „Programul naţional strategic în domeniul securităţii demografice a Republicii Moldova (2011–2025)” prevede măsuri de consolidare a instituţiei familiei, creşterea bunăstării familiilor cu copii, promovarea egalităţii de gen în distribuirea responsabilităţilor în familie, dezvoltarea serviciilor de educaţie extrafamilială etc., finanţarea insuficientă a acesteia până acum nu a permis obţinerea rezultatelor scontate. Cuantumul indemnizaţiilor la naştere şi pentru îngrijirea copilului nu acoperă minimumul de existenţă pentru copil, raportul dintre indemnizaţia lunară şi nivelul de subzistenţă pentru persoanele asigurate constituind aproximativ 80%, iar pentru cele neasigurate doar 30%:  indemnizaţiile unice la naşterea copilului s-au majorat de la 1 ianuarie 2018 până la 5 645 lei moldoveneşti (289 euro) în comparaţie cu 3 100 lei (cca 159 euro) la naşterea primului copil şi 3 400 lei (cca 174 euro) la naşterea fiecărui următor copil;  baza de calcul a indemnizaţiei lunare pentru creşterea copilului până la împlinirea vârstei de 3 ani o constituie venitul mediu lunar asigurat realizat în ultimele 12 luni calendaristice premergătoare lunii naşterii copilului;  indemnizaţia lunară pentru îngrijirea copilului până la vârsta de 1,5 ani, în cazul persoanelor neasigurate, constituie doar 400 lei (20 euro); În Republica Moldova, lipsa locurilor de muncă, în special în zonele rurale, determină proporţia înaltă a beneficiarilor neasiguraţi, având un impact negativ asupra situaţiei financiare a familiilor după naşterea unui copil. Din numărul total al beneficiarilor de îndemnizaţii lunare pentru îngrijirea copilului mai mult de jumătate sunt persoanele neasigurate. Analiza politicilor familiale promovate în ţările ex-sovietice din regiunea europeană demonstrează că acestea suferă de o serie de deficienţe care le împiedică 388 OLGA GAGAUZ, ECATERINA GRIGORAȘ 24 să genereze o bunăstare familială sporită şi să ofere condiţii favorabile pentru naşterea şi creşterea copiilor. Caracterul pronatalist al politicii familiale este comun pentru Ucraina, Rusia şi Belarus, unde atitudinile alarmiste faţă de fertilitatea scăzută şi măsurile de stimulare a natalităţii sunt comune. Estonia, Lituania şi Letonia dispun de politici familiale orientate spre încurajarea fertilităţii prin promovarea egalităţii de gen în toate sferele vieţii sociale, crearea condiţiilor favorabile de îmbinare a rolurilor profesionale şi familiale şi dezvoltarea diferitelor servicii de educaţie extrafamilială a copiilor. Deşi în Republica Moldova se declară ca priorităţi promovarea egalităţii de gen, crearea condiţiilor favorabile pentru creşterea şi educarea copiilor, dezvoltarea serviciilor de educaţie familială, lipsa finanţării adecvate pentru măsuri necesare prezintă un obstacol semnificativ în realizarea acestora. CONCLUZII Dinamica fertilităţii în Republica Moldova şi în alte ţări ex-sovietice din regiunea europeană (Rusia, Belarus, Ucraina, Letonia, Lituania şi Estonia) înregistrează tendinţa fermă de scădere. Modificarea în masă a calendarului de naşteri a jucat un rol important în reducerea fertilităţii până la niveluri foarte scăzute la sfârşitul anilor ʼ90 – începutul anilor 2000. În perioada următoare recuperarea naşterilor amânate şi diminuarea ritmului de amânare a fertilităţii au dus la creşterea RTF până la valori mai mari decât 1,5 copii per femeie de vârstă fertilă, ceea ce demonstrează depăşirea pragului fertilităţii scăzute. Dinamica fertilităţii în ţările studiate se înscrie în tendinţele europene generale, fiind o parte a declinului fertilităţii în ţările din Europa Centrală şi de Est, care trec prin transformări politice şi socioeconomice radicale, precum şi prezintă o reflectare a celei de-a doua tranziţii demografice care s-a lansat în ţările ex-sovietice în a doua jumătate a anilor ʼ90 ai secolului trecut. În tranziţia fertilităţii, fostele ţări comuniste prezintă un anumit grad de eterogenitate, din cauza tempoului diferit de amânare a naşterilor. Țările Baltice au avansat cel mai mult în ceea ce priveşte trecerea la un model tardiv al fertilităţii, în timp ce în Republica Moldova, Rusia, Ucraina şi Belarus se menţine un model al fertilităţii mai timpuriu. Nivelurile diferite ale fertilităţii sunt determinate de factori multipli atât de ordin economic şi social, cât şi de politicile promovate. Astfel, privită în profil generaţional, cea mai înaltă fertilitate se înregistrează în Republica Moldova, ceea ce se datorează prevalenţei populaţiei rurale în totalul populaţiei (62%), pentru care este specific un comportament reproductiv mai tradiţional. Acest factor structural de asemenea determină şi o viteză mai lentă în restructurarea calendarului naşterilor şi menţinerea unui model timpuriu/intermediar al fertilităţii. Astfel, Republica Moldova nu se referă la ţări cu fertilitatea scăzută ( low fertility) şi extrem de scăzută (lowest low fertility), deşi apare în asemenea clasamente 25 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 389 internaţionale din cauza distorsiunii datelor ale statisticii naţionale. La această concluzie s-a ajuns şi în cadrul altor cercetări (Gagauz, 2018). Rusia, Ucraina şi Belarus, în pofida promovării unor politici de stimulare a naşterilor, înregistrează un nivel al fertilităţii mai scăzut (în profil generaţional), ceea ce încă odată demonstrează eficienţa scăzută a politicilor axate doar pe componenta financiară, precum şi necesitatea promovării unor politici complexe de îmbunătăţire a condiţiilor şi de reducere a costurilor pentru creşterea şi educarea copiilor. Pentru ţările care înregistrează o recuperare mai intensă a naşterilor amânate (Estonia şi Lituania), se presupune că mai mulţi factori contextuali ar fi putut contribui la recuperarea puternică a naşterilor amânate. Dintre aceştia fac parte: fondurile publice şi angajamentele autorităţilor în oferirea posibilităţilor de îngrijire a copilului, concediul parental şi flexibilitatea pieţei forţei de muncă, egalitatea de gen, care sunt considerate a facilita reconcilierea vieţii profesionale cu viaţa de familie. Cercetătorii susţin şi că dezvoltarea macroeconomică favorabilă implică, de asemenea, corelaţii plauzibile ale recuperării ratelor de fertilitate. Deşi se constată o tendinţă de restabilire a RTF în valori mai înalte decât cele considerate ca scăzute şi foarte scăzute (low fertility and lowest low fertility), fertilitatea descendentă a cohortelor mai tinere este semnificativ mai scăzută decât a celor mai în vârstă, fiind sub nivelul necesar de înlocuire a generaţiilor. Astfel, o amânare a naşterilor considerate temporare devin, în multe cazuri, amânate definitiv, precum şi deciziile conştiente de a avea copii mai puţini decât cohortele mai în vârstă par a fi procese continue în majoritatea ţărilor studiate. BIBLIOGRAFIE Basten, S., Frejka, T., Fertility and Family Policies in Central and Eastern Europe, working paper 15–01, Department of Social Policy and Intervention, University of Oxford, 2015. Basten, S., Sobotka, T., Zeman, K., Future fertility in low fertility countries, în „Viena Intitute of Demography”, working papers, nr. 5, 2013. Brienna, P. H., Ukraine: On the border between old and new in uncertain times, în „Demographic research”, vol. 19, article 29, published 01 july 2008, pp. 1145–1178, disponibil online la http://www.demographic-research.org/Volumes/Vol19/29/. Coale, A. J., The decline of fertility in Europe since the eighteenth century as a chapter in demographic history, în „The decline of fertility in Europe”, Princeton, 1986, pp. 1–30. Denisov, B., Sakevich, V., Jasilioniene, A., Divergent Trends in Abortion and Birth Control Practices in Belarus, Russia and Ukraine, în „PLoS ONE”, vol. 7, no. 11, 2012, e49986. doi:10.1371/ journal.pone.0049986. Francesco, C., Billari, F., Kohler, H., Patterns of Lowest-Low Fertility in Europe, Max Planck Institute for Demographic Research, Germany, 2002. Frejka, T., Calot, G., Cohort childbearing age patterns in lowfertility countries in the late 20th century: Is the postponement of births an inherent element?, Max Planck Institute for Demographic Research, Germany, 2001. Frejka, T., Cohort overlays of evolving childbearing patterns: How postponement and recuperation are reflected in period fertility trends, în „Demographic Research”, 2010 (revised, november 2010). 390 OLGA GAGAUZ, ECATERINA GRIGORAȘ 26 Frejka, T., Determinants of family formation and childbearing during the societal transition in Central and Eastern Europe, în „Demographic research”, vol. 19, article 7, 2008, pp. 139–170. Frejka, T., Sardon, J. P., Childbearing Trends and Prospects in Low-Fertility Countries, în „European Studies of Population, Springer: Netherlands Interdisciplinary Demographic Institute (NIDI)”, vol. 13, 2005. Gagauz, O., Impactul restructurării ciclului reproductiv asupra indicatorilor frertilităţii, în „Conferinţa internaţională ştiinţifico-practică Creşterea economică în condiţiile globalizării”, Chişinău, 2014, pp. 9–19, disponibil online la http://ccd.ucoz.com/_ld/0/6_CCD-Conferinta-. pdf. Gagauz, O., Coordonator de ediţie, Analiza Situaţiei Populaţiei în Republica Moldova, UNFPA, CCD, Chişinău, 2016. Human Fertility Database, Max Planck Institute for Demographic Research (Germany) and Vienna Institute of Demography (Austria), disponibil online la www.humanfertility.org (data downloaded on ). Katus, K., Puur, A., Fertility Development in the Baltic Countries Since 1990: a Transformation in the Context of Long-term Trends, în „Finnish Yearbook of Population Research”, Estonia, 2009. Kohler, H., Billari, F. C., Ortega, J. A., Low Fertility in Europe: Causes, Implications and Policy Options, în Harris, F. R. (ed.), The Baby Bust:nWho will do the Work? Who Will Pay the Taxes?, Lanham, MD, Rowman & Littlefield Publishers, 2006, pp. 48–109. Kohler, H., Billari, F. C., Ortega J. A., The Emergence of Lowest-Low Fertility in Europe During the 1990s, în „Population and development review”, nr. 28(4), 2002, pp. 641–680. Kohler, H., Ortega, J. A., Tempo-Adjusted Period Parity Progression Measures, Fertility Postponement and Completed Cohort Fertility, în „Demographic research”, vol. 6, article 6, 2002, pp. 91–144. Kucera, T., Kucerova, O., Opara, E., New demographic faces of Europe: the changing population dynamics in countries of Central and Eastern Europe, Berlin; Heidelberg; New York; Barcelona; Hong Kong; London; Milan; Paris; Singapore; Tokyo, 2000. Lesthaeghe, R., Permanyer, I., European Sub-Replacement Fertility: Trapped or Recovering? în „Research Report 14–82”, Population Studies Center, 2014. Levchuc, N., Perelli-Harris, B., Declining fertility in Ukraine: What is the role of abortion and contraception?, în „Viena Intitute of Demography”, working papers, 2009–045, disponibil online la https://www.demogr.mpg.de/papers/working/wp-2009-045.pdf. McDonald, P., Sustaining Fertility through Public Policy: The Range of Options, în „Population”, (English edition), nr. 3, 2002, pp. 417–446, disponibil online la http://www.persee.fr/doc/ pop_1634-2941_2002_num_57_3_18402. Myrskylä, M., Joshua, R. Goldstein, Yen-Hsin, A. C., New Cohort Fertility Forecasts for the Developed World, MPIDR, Working Paper, 2012. Neyer, G., Andersson, G., Consequences of Family Policies on Childbearing Behavior: Effects or Artifacts?, Max Planck Institute for Demographic Research, Germany, 2007. Penina, O., Jdanov, D. A., Grigoriev, P., Producing reliable mortality estimates in the context of distorted population statistics: the case of Moldova, în Max Planck Institute for Demographic Research, working paper, 2015. Philipov, D., Major trends affecting families in Central and Eastern Europe, în „Major trends affecting families, special issue of the United Nations on the occasion of the 10th Anniversary of the International Year of the Family”, New York, 2004. Population Reference Bureau, World Population Data 2017, available online at http://www.worldpopdata. org/ (accesat 09.06.2018). Puur, A., Klesment, M., Signs of a stable or provisional increase in fertility? Reflections on developments in Estonia, în „Demográfia”, vol. 54, nr. 5, 2011. Slonimczyk, F., Yurko, Assessing the impact of the maternity capital policy in Russia, în „Labour Economics”, nr. 30, 2014, pp. 265–281. 27 DINAMICA FERTILITĂȚII ÎN REPUBLICA MOLDOVA ȘI ȚĂRILE EX-SOVIETICE 391 Sobotka, T., Is lowest-low fertility explained by the postponement of childbearing?, în „Population and Development Review”, vol. 30, no. 2, 2004a, pp. 195–220. Sobotka, T., Re-emerging diversity: rapid fertility changes in central and eastern europe after the collapse of the communist regimes, în „Population research centre”, vol. I, nr. 4, 2003, pp. 451–486. Sobotka, T., Reproductive Decision-Making in a Macro-Micro Perspective (REPRO) Synthesis and Policy Implications, Vienna Institute of Demography, 2011, available online at https://www. oeaw.ac.at/fileadmin/subsites/Institute/VID/PDF/Publications/EDRP/edrp_2011_01.pdf. Van de Kaa D.J., The Idea of a Second Demographic Transition in Industrialized Countries, în „Sixth Welfare Policy Seminar of the National Institute of Population and Social Security”, Tokyo, Japan, 29 January 2002. Vytautas, G., Evaldas, V., Family policy and its realization trends in Lithuania for 2005–2012, în „Ekonomika”, vol. 92, no. 3, 2013. Zakharov, S., Russian Federation: From the first to second demographic transition, în „Demographic research”, vol. 19, art. 24, 2008, pp. 907–972. Вишневский, А., Денисов, Б., Сакевич, В., Контрацептивная революция в России, Ниу ВШЭ, 2016. Гагауз, О., Молдова на пути второго демографического перехода: структурные изменения рождаемости, în „Creşterea economică în condiţiile globalizării: conf. intern. şt.-practică”, Chişinău, 2013, pp. 36–46. Думанська, В., Монетарний пронаталiзм: оцiнка ефективности, în „Демографiя та соцiальна економiка”, nr. 1(19), 2013. Захаров, С., Демографический анализ эффекта мер семейной политики в России в 1980-х гг, în „SPERO”, nr. 5, 2006, pp. 33–69. Захаров, С., Рост рождаемости в 2007–2010 годах: есть ли повод для оптимизма?,//Демоскоп Weekly, 2012, Nr. 495–496. URL: http://demoscope.ru/weekly/2012/0495/tema01.php. Стрельник, Е., Государственный неотрадиционализм и семейная политика в Украине, în „Соц. Исследования”, nr. 9, 2014, рp. 97–103. Фрейка, T., Захаров, С., Эволюция рождаемости в России за полвека: оптика условных и реальных поколений, în „Демографическое обозрение”, том 1, №1, 2014. Gagauz, О. Рождаемость в Республике Молдова: европейские тенденции и национальная специфика. Demographic review, 2018, nr. 5(3), pp. 57–80, disponibil online la https://doi. org/10.17323/demreview.v5i3.8135. he new aspect of fertility models assumes that postponing fertility has emerged as a determinant of differences in fertility T levels in the ex-Soviet countries of the European region (Russia, Belarus, Ukraine, Moldova, Latvia, Lithuania and Estonia). The article presents the results of the research on the specific features of the fertility transition in the Republic of Moldova and the ex-Soviet countries in the European region. Based on transversal and longitudinal approach, convergence and divergence in the transformation of the fertility model were determined; the factors that determine the degree of restoration / increase of TFR for calendar years were highlighted. The results indicate that the fertility profile has changed greatly in all the analysed countries, there is a shift in age-specific fertility rates from high values and young ages to low rates and mature ages. A high degree of fertility heterogeneity at the onset of transition is determined by the different tempo of births postponement. The Baltic countries are most advanced in moving to a late fertility model, while in the Republic of Moldova, Russia, Ukraine and Belarus an earlier fertility model is maintained. 392 OLGA GAGAUZ, ECATERINA GRIGORAȘ 28 The postponement of fertility started with cohorts born in the 1970s in Belarus, Russia, Latvia, Lithuania, Estonia, while in the Republic of Moldova to those born in the 1980s. The slower restructuring of the fertility profile in the Republic of Moldova is due to the prevalence of the rural population in the total population, which have a more traditional behaviour and lifestyle. The more intense recovery of postponed births in Estonia and Lithuania is due to family policies that facilitate the reconciliation of work and family life. Russia, Ukraine and Belarus, despite the promotion of birth-boosting policies, have a lower completed cohort fertility rate, which demonstrates the low efficiency of financial incentives. Keywords: fertility; fertility transition; period and cohort indicators; age fertility patterns; delaying childbearing; ex-Soviet countries; family policies. Primit: 10.07.2018 Acceptat: 20.08.2018 